विश्व भर में यह मान्यता है कि विकास दर बढ़ने के साथ ही शिक्षा और स्वास्थ्य पर खर्च बढ़ेगा। हमारे देश में 25 वर्षों में ऐसा कुछ नहीं हुआ। भारत स्वास्थ्य पर सब से कम खर्च करने वाले देशों में से एक है। सकल घरेलू उत्पाद के 1.9 प्रतिशत से भी कम स्वास्थ्य पर खर्च हो रहा है, जबकि दुनिया के अधिकांश देश 3 प्रतिशत से ऊपर खर्च करते हैं। यही हाल शिक्षा पर खर्च का है। आजादी के बाद से ही शिक्षा पर सकल घरेलू उत्पाद का 6 प्रतिशत खर्च करने की बात हो रही है। 25 वर्षों की सारी आर्थिक उपलब्धियों के बावजूद भी शिक्षा पर खर्च 3 प्रतिशत से भी कम बना हुआ है, जब कि नेपाल 4.6, चीन 4.15, ब्राजील 5.1, केन्या 7 प्रतिशत तथा क्यूबा 16 प्रतिशत खर्च करता है।